kardosdrur/scandi-wiki huggingface dataset:
Jordskælvet i L'Aquila 2009

Jordskælvet i L'Aquila 2009 var et kraftigt jordskælv, som indtraf den 6. april 2009 nær middelalderbyen L'Aquila i regionen Abruzzo i de centrale Appenniner,- den 1200 km. lange bjergkæde, som løber parallelt med Italiens Adriaterhavskyst. Sådanne jordskælv er ikke usædvanlige i det centrale Italien. Mindst 294 mennesker døde, og mere end 10.000 bygninger blev ødelagt i byen. Så mange som 28.000 blev hjemløse, og der kan gå måneder og endda år, før de kan vende tilbage. Skælvet varede cirka 30 sekunder og fik mange renæssance- og barokbygninger til at styrte sammen blandt andet den berømte facade på ’Basilica San Bernardino’ fra 1400-tallet.

 Det var det værste Jordskælv i Italien i 30 år. Ministerpræsident Silvio Berlusconi erklærede national undtagelsestilstand.

Varsler 
Efter oktober 2008 blev der registreret mindst 200 mindre rystelser i Abruzzo-regionen og geofysikeren Giampaolo Giuliani fra Italiens Nationale Institut for Kernefysik advarede i slutningen af marts om, at dette kunne være et varsel om et langt kraftigere jordskælv. Han hævdede, at italienske fysikere i de sidste ti år har været i stand til at forudsige sådanne begivenheder, baseret på undergrundens udslip af radon. Og tre dage før jordskælvet blev der målt niveauer af radon, som overskred, hvad der regnes som sikkert ud fra et helsemæssigt synspunkt. Han forlangte nu en undskyldning for, at advarslerne ikke blev taget alvorligt, men dette afvistes af lederen af Italiens civilforsvar, Guido Bertolaso, som sagde, at "det ikke er muligt at forudsige jordskælv".

Forskælv 
Hovedskælvet var kulminationen på to mindre jordskælv dagen før, hvoraf det største var på 4,2 Mw. Det skete i brudlinien, som løber NV-SØ, samme retning som Appenniner-kæden løber.Værst ramt blev Aquila, men dødsfald blev rapporteret i de omgivende byer Castelnuovo, Poggio Picenze, Tormintarte, Fossa, Totani og Villa Sant'Angelo.

Referencer

Se også 
 Richterskalaen
 Kontinentaldrift
 Jordskælvet i Molise 2002
 Jordskælvet i Parma 2008

 Jordskælvet i Lissabon 1755
 Jordskælvet i Kobe
 Jordskælvet i Sichuan maj 2008

 Jordskælvet i San Francisco 1906
 San Andreas-forkastningen
 Jordskælvet i Quetta 1935
 Jordskælvet i Baluchistan 1945
 Jordskælvet i Baluchistan 2008
 Jordskælvet i Det Indiske Ocean 2004
 Jordskælvet i Kashmir 2005

 Jordskælvet i Sydskandinavien 2008

Eksterne henvisninger 

 BBC: Animated guide: Earthquakes , BBC News, 8. september 2008
 

Aquila 2009
Abruzzo
Begivenheder i 2009
Heinrich Anna Reventlow-Criminil

Heinrich Anna Reventlow-Criminil (6. maj 1798-31. december 1869) var en dansk greve, godsejer og politiker. Han var udenrigsminister fra 1842 til 22. marts 1848 og Minister for Holsten og Lauenborg  fra 27. januar 1852 	i Ministeriet Bluhme I og han fortsatte efter regeringsskiftet 21. april 1853 i  Ministeriet Ørsted frem til 12. december 1854.

Eksterne kilder/henvisninger 

 Biografi i Dansk Biografisk Leksikon på Projekt Runeberg

Grever fra Danmark
Ministre for Holsten og Lauenborg fra Danmark
Gehejmestatsministre fra Danmark
Amtmænd fra Slesvig
Godsejere fra Slesvig og Holsten
Storkors af Dannebrog
Heinrich Anna
Personer i Dansk Biografisk Leksikon
BRINT

BRINT (2006-pt.) er en dansk musikgruppe fra Århus, som består af Danny Goodwin (vokal og guitar), Rune H. Jensen (leadguitar og klaver) samt Joe Coyne (bas og perc.) og med Søren Madsen på trommer.

BRINT udgav i 2008 en selvbetitlet EP og skrev, indspillede samt producerede i løbet af 2009 bandets albumdebut, Looking for the Spirit of Regular Life, som udkom i foråret 2009. Her viser BRINT sig som et idérigt band med en fin evne for sangskrivning, en varm, akustisk betonet lyd og et særegent tekstunivers.

Diskografi 
 BRINT – EP, (2008)
 Looking for the Spirit of Regular Life – album, Gateway Music, (2009)

Eksterne henvisninger 
 Officiel hjemmeside 

Musikgrupper fra Danmark
Musikgrupper fra 2006
Book of the Month Club

The Book of the Month Club (stiftet 1926) er en amerikansk bogklub. Book-of-the-Month er en del af en større virksomhed, hvoraf der kører mange bogklubber i USA og Canada. Dette selskab er desuden fusioneret med Doubleday Direct, Inc., et selskab ejet af Bertelsmann, i 2000. Det nye selskab, Bookspan, var et joint-venture mellem Time Warner og Bertelsmann, indtil 2007, da Bertelsmann fik fuldstændigt ejerskab.

Detailvirksomheder fra USA
Etableret i 1926
Bertelsmann
William Petersen

William Petersen var en dansk atlet, løber. Han løb for Østerbro-klubben Københavns FF og vandt et dansk mesterskab; 1 mile 1907 med tiden 5:05.0.

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 DAF i tal – William Petersen

Tjek fødsels- og dødsår
Mellemdistanceløbere fra Danmark
Atleter fra Københavns IF
Danskere i 1900-tallet
Aage Collin

Aage Henrik Collin (født 30. oktober 1878 i Nakskov, død 5. juli 1966) var en dansk malermester og atlet, løber og skøjteløber. Han løb for Østerbro-klubben Københavns FF og vandt et dansk mesterskab; 1 mile 1898 med tiden 4:57.6.

Aage Collin boede 1908-1911 på Bornholm.

Aage Collin var søn af fotografen Alfred Theodor Collin og oldebarn til Jonas Collin. Aage Collin var lillebror til fotografen Otto Collin og storebror til malerinden Hedvig Collin og Else Collin som var gift med den franske skuespiller Louis Jouvet. Aage Collin var far til arkitekten Sven Collin (1920-1975).

Personlige rekorder skøjteløb 
 500 meter: 74,2 København P 17. januar 1924
 5000 meter: 11:53,0 København P 4. februar 1917

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Hurtigløberforeningen af 1972

Mellemdistanceløbere fra Danmark
Atleter fra Københavns IF
Personer fra Nakskov
Åge
Axel Valdemar Hansen

Axel Valdemar Hansen var en dansk atlet. Han var medlem af Østerbro-klubben Københavns FF og vandt et dansk mesterskab; 1 mile 1896 med tiden 4:53.0. I det første danske atletik mesterskab på 1 mile i 1894 blev han nummer to med tiden 5:08.0. I 1897 vandt han den svenske Dicksonpokal på 1 mile i tiden 5:01.0. Han satte fire danske rekorder: 350 meter på 47,7 (1896), 1/4 mile på 55,6 (1895), 1500 meter på 4,35,0 (1895) og spydkast med bedste hånd på 32,47 m (1897).

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Tjek fødsels- og dødsår
Mellemdistanceløbere fra Danmark
Atleter fra Københavns IF
Spydkastere fra Danmark
Emanuel Hultmann

Emanuel Johannes Hultmann (27. februar 1889 i Hillerød – 23. januar 1971 i København) var en dansk atlet, løber og aeroplan-snedker. Han løb for Østerbro-klubben Københavns FF fra 1906 og vandt et dansk mesterskab; 15 km cross 1908. 1914 blev det til en tredje plads på 10 000 meter med tiden 35:04,0. Han vandt Kongepokalen 1908.

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 GENI -Emanuel Johannes Hultmann 

Langdistanceløbere fra Danmark
Atleter fra Københavns IF
Personer fra Hillerød
Gurli M. Nielsen

Gurli M. Nielsen gift Hansen født 1918 var en dansk atlet. Hun var medlem af Østerbro-klubben Københavns IF og vandt de første syv dansk mesterskab i diskoskast fra 1944 til 1950 og satte to danske rekorder det sidste på 36,85 i 1947 blev også hendes bedste resultat i karrieren. Hun var med i fire landskampe.

Danske mesterskaber 
  1950 Diskoskast 32,33
  1949 Diskoskast 34,92
  1948 Diskoskast 34,39
  1947 Diskoskast 33,92
  1946 Diskoskast 33,54
  1945 Diskoskast 35,38
  1944 Diskoskast 34,90

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Diskoskastere fra Danmark
Atleter fra Københavns IF
Aage Christiansen

Aage Christiansen (23. marts 1904-) var en dansk atlet og bager. Han startede med atletik hjemme i Ringsted. Han flyttede til USA hvor han også trænede deltog i atletikstævner efter hjem komsten 1932 blev han medlem af Ringsted IF og fra 1934 Østerbro-klubben Københavns IF. Han vandt otte danske mesterskaber og var med i en landskamp. 1932 blev han den første dansker over 14 meter i kuglestød med 14,02. Han forbedrede samme år den dansk rekord til 14,34.

Danske mesterskaber 
  1936 Kuglestød 12,65
  1935 Kuglestød 13,70
  1935 Diskoskast 40,30
  1935 Diskoskast h+v 73,06
  1934 Kuglestød 14,07
  1934 Diskoskast 40,90
  1934 Diskoskast h+v 75,45
  1933 Diskoskast 40,90
  1933 Kuglestød 13,69
  1933 Hammerkast 44,82
  1932 Diskoskast 40,49
  1932 Kuglestød 13,28

Personlige rekorder 
 Kuglestød: 14,34 1932
 Diskoskast: 41,13 1934
 Hammerkast: 44,82 1933

Kilde 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Atleter fra Københavns IF
Atleter fra Ringsted IF
Diskoskastere fra Danmark
Hammerkastere fra Danmark
Kuglestødere fra Danmark
Socialistisk Information

Socialistisk Information er en web-baseret partiavis udgivet af Socialistisk Arbejderpolitik. Den udgives som nyhedsbrev hver 14. dag. Fra juni 2011 til januar 2015 udkom det også i trykt form en gang i kvartalet. Fra 2001 til  juni 2011 udkom Socialistisk Information som et måneds-tidsskrift.

Referencer

Eksterne henvisninger 
 Socialistisk Informations hjemmeside

Aviser fra Danmark
Etableret i 2001
Allan Christiansen

Allan Christiansen født 1935 er en dansk atlet.
 
Christiansen er oprindeligt fra Sønderjylland og startede i med atletik i Tønder SF, men flyttede til København i 1954 og var derefter i Københavns IF. Han har vundet fire danske mesterskaber to på 200 meter og to på 400 meter samt tre stafet guld. Han var på landsholdet seks gange.

Danske mesterskaber 
  1956 400 meter 49.7
  1956 4 x 100 meter 44.1
  1956 4 x 400 meter 3:23.1
  1955 200 meter 22.2
  1955 400 meter 49.4
  1955 4 x 400 meter 3:23.5
  1954 200 meter 22.5
  1954 400 meter 50.9
  1954 4 x 100 meter 44.2
  1954 4 x 400 meter 3:34.8
  1953 100 meter 11.3
  1953 200 meter 22.7

Personlige rekorder 
 100 meter: 10,8 Frederiksborg, 4. september 1955
 200 meter: 22,1 Østerbro, 22. august 1955
 400 meter: 48,6 Østerbro, 21. august 1955. DJR

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Sprintere fra Danmark
Atleter fra Københavns IF
Atleter fra Tønder SF
Det Kongelige Slott

Det Kongelige Slott eller blot Slottet er et norsk slot, der fungerer som hovedresidens for Norges kongefamilie. Slottet er beliggende på Henrik Ibsens Gate 1 i det centrale Oslo. Det blev opført 1825-1849 og skulle have været residens for Karl Johan, der dog ikke nåede at se det færdigt.

Indtil slottet stod færdigt, anvendte medlemmerne af Bernadotte-familien Paleet som sin bolig; en ejendom i Oslo, der blev foræret til staten i 1805 som kongelig residens.

Dele af slottet er åbent for publikum i sommermånederne.

Se også 
 Slotskapellet (Oslo)

Eksterne henvisninger 
 Det Kongelige Slott på Kongehusets hjemmesider 
 

Bygninger, konstruktioner og anlæg i Oslo
Slotte i Norge
Residensslotte
Seværdigheder i Oslo
De 36 bedste narrestreger

De 36 bedste narrestreger er navnet på Labans opsamlingsalbum, som udkom i 2009.

Spor 

Album fra 2009
Laban-album
Bengt Christoffersen

Jack Bengt Tandrup Christoffersen (født 14. november 1926 død 21. februar 2023) var en dansk atlet (kapgang og langdistanceløb).

Christoffersen var medlem af Københavns IF. Han vandt ti individuelle danske mesterskaber i gang samt 14 i hold. Han var og var også på landsholdet i gang 19 gange.

Inden Christoffersen gik over til kapgang var han løber både i terrænløb og på bane, han var en habil forhindringsløber med to bronze medaljer fra de danske mesterskaber på meritlisten og vandt også otte hold og stafet DM-guld på forskellige distancer. Han nåede en atletik landskamp.

Danske mesterskaber 

  1969 30 km gang 2.45.18
  1965 20 km gang
  1965 30 km gang
  1965 50 km gang
  1964 30 km gang 2.42.40
  1964 50 km gang
  1963 30 km gang 2.51.29
  1963 50 km gang
  1962 30 km gang 2.39.51
  1962 50 km gang
  1961 30 km gang 2.36.57
  1961 50 km gang
  1960 50 km gang
  1959 30 km gang 2.42.42
  1953 3000 meter forhindringsløb 10:11.8
  1952 3000 meter forhindringsløb 9:53.4

Personlige rekorder 
Løbning
 3000 meter forhindring: ?
 1500 meter: 4:06,4 1953
 3000 meter: 9:00,2 1957
 5000 meter: 15.42,6 1952
 10 000 meter: 32:34,0 1957

Eksterne henvisninger 
E-dagen er hellig

Kapgængere fra Danmark
Atleter fra Københavns IF
Mellemdistanceløbere fra Danmark
Lohkirchen

Lohkirchen er en kommune i Landkreis Mühldorf am Inn i den østlige del af regierungsbezirk Oberbayern i den tyske delstat Bayern. Den er en del af Verwaltungsgemeinschaft Oberbergkirchen.

Geografi 
Lohkirchen ligger i region Sydøstoberbayern i Bayerisches Alpenvorland omkring 14 km nord for Waldkraiburg, 8 km syd for Neumarkt-Sankt Veit og 12 km fra Mühldorf.

Nabokommuner 
 Oberbergkirchen
 Schönberg (Oberbayern)
 Niederbergkirchen
 Zangberg

Eksterne henvisninger
Gerhard Nielsen (professor)

Gerhard Sigurd Nielsen (født 30. oktober 1926 i Hillerød, død 17. februar 1992) var en dansk professor, dr.phil. og chef for DRs provinsafdeling i Århus fra 1973 til 1986. Han er far til Rasmus Nielsen og Jakob Nielsen (gift med Helle Høpfner Nielsen).

Gerhard Nielsen opbyggede Provinsafdelingen (senere TV-Provinsafdelingen) til at blive DR’s største omfattende regionalradioerne samt den kraftigt voksende TV-produktion med sæde i det store radio- TV-hus i Aarhus. Indviet i 1978.

Provinsafdelingen producerede 10% af DR’s samlede udbud indenfor alle genrer. Store seertal nåedes med værter og tilrettelæggere som Poul Thomsen, Søren Ryge Petersen, Jytte Dreyer, Frode Munksgaard, Niels Hovgaard og Pia og Peter Borgwardt.

I Gerhard Nielsens chefperiode producerede Provinsafdelingen DR’s to store julekalendersucceser, Jul i Gammelby, 1979 og Jul på Slottet, 1986.

Gerhard Nielsen forlod DR med udgangen af 1986. Få år senere nedlagdes TV-Provinsafdelingen.

Ansatte i DR
Personer fra Hillerød
Personer i Kraks Blå Bog (afdøde)
Ansatte ved Københavns Universitet
Ansatte ved Aarhus Universitet
Psykologer fra Danmark
Socialdemokrater fra Danmark
Gerhard Nielsen (folketingsmedlem)

Gerhard Sofus Nielsen (født 1. november 1871 i Ålsrode, Ålsø Sogn, død 1. maj 1933 i København) var en dansk socialdemokratisk folketingsmand for Aalborg Amtskreds i 1918-1933. I en periode var han formand for Folketinget. På denne post blev han efterfulgt af Hans Rasmussen.

Gerhard Nielsen var oprindeligt udlært som snedker, men blev senere redaktør. I en tid var han lokalredaktør i Skive for avisen Viborg Amts Socialdemokrat. I 1906 tog han initiativ til, at der blev dannet en afdeling af Socialdemokratisk Ungdomsforbund (SUF) i Skive. Han opstillede som folketingskandidat i Skivekredsen i 1906 og 1909.

Han er begravet på Almen Kirkegård i Aalborg.

Referencer

Eksterne henvisninger 
 

Tidligere folketingsmedlemmer fra Socialdemokraterne
Folketingsmedlemmer i 1910'erne
Folketingsmedlemmer i 1920'erne
Folketingsmedlemmer i 1930'erne
Folketingsformænd
Personer i Kraks Blå Bog (afdøde)
Snedkere fra Danmark
Personer i Dansk Biografisk Leksikon
Augustoprøret

Augustoprøret betegner de uroligheder, der fandt sted i Danmark under 2. verdenskrig i august 1943 som protest mod den tyske besættelsesmagt og i strid med regeringens og  rigsdagens forhandlingspolitik med den tyske besættelsesmagt. Optøjerne blev fremkaldt af en tro på, at det tyske nederlag var nært forestående bl.a. som følge af Italiens sammenbrud.  

Optøjerne begyndte i Odense i form af strejker, demonstrationer og uro i gaderne og spredte sig herfra til en række andre byer på Fyn samt til bl.a. Esbjerg, Aalborg og Århus, men ikke til København. Rygtet om optøjerne kom den tyske fører Adolf Hitler for øre og følgen blev, at de tyske myndigheder stillede et ultimatum til den danske regering om bl.a. indførelse af dødsstraf. Det nægtede regeringen, hvorefter besættelsesmagten indførte militær undtagelsestilstand ved iværksættelsen af Operation Safari, der fandt sted tidligt om morgenen den 29. august 1943. Som følge heraf ophørte samlingsregeringen med at fungere, men fortsatte formelt til befrielsen den 5. maj 1945, hvor statsminister Erik Scavenius blev kaldt til afskedsaudiens hos kongen. 

Efter få uger blev forhandlingspolitikken genoptaget, idet departementscheferne - med partilederne i baggrunden som mandatgivere - påtog sig ministrenes roller (Departementschefstyret), hvorved en tillempet form for parlamentarisk styre fortsatte til den 5. maj 1945.

Eksterne henvisninger 
 Besættelsessamlingen på nettet

Danmark under 2. verdenskrig
Begivenheder i 1943
Simferopol

Simferopol (, ; , ; ; ) er en by på Krimhalvøen, egentlig  i Ukraine men besat af  Rusland i 2014, og   er nu  hovedstad i den russiske  Republikken Krim og har omkring . Simferopol er centrum i et vin- og frugtdistrikt.

Verdens længste trolleybuslinje forbinder Simferopol med Jalta.

Venskabsbyer 

Simferopol er venskabsby med:

Referencer

Eksterne henvisninge 

 
Krimkrisen 2014
Kevin Thomson

Kevin Thomson (født 14. oktober 1984 i Edinburgh, Skotland) er en skotsk tidligere fodboldspiller, der spillede som midtbanespiller. Han var blandt andet tilknyttet de skotske storhold Rangers og Hibernian.

Thomson vandt med Rangers F.C. det skotske mesterskab i 2009 og 2010, ligesom han i 2008 var med til at vinde både landets pokalturnering og Liga Cup.

Landshold 
Thomson nåede desuden tre kampe for Skotlands landshold, som han debuterede for 20. oktober 2008 i et opgør mod Nordirland.

Titler 
Skotsk Premier League
 2009 og 2010 med Rangers F.C.

Skotsk FA Cup
 2008 med Rangers F.C.

Skotsk Liga Cup
 2008 med Rangers F.C.

Eksterne henvisninger 

Fodboldspillere fra Skotland
Fodboldspillere fra Hibernian F.C.
Fodboldspillere fra Rangers F.C.
Fodboldspillere fra Middlesbrough F.C.
Scotch Cup 1962

Scotch Cup 1962 var den fjerde udgave af curlingturneringen Scotch Cup og blev afviklet i perioden 16. – 19. marts 1962 i byerne Falkirk og Edinburgh i Skotland. For første gang havde turneringen deltagelse af fire hold, eftersom et hold fra Sverige for første gang deltog. Turneringen blev for fjerde år i træk vundet af Canada, der vandt alle sine seks kampe i turneringen.

I dag betragter World Curling Federation Scotch Cup 1962 som det fjerde VM i curling for mænd.

Resultater

Kilder / eksterne henvisninger 
http://results.worldcurling.org/Championship.aspx?id=9 

1962
Sport i 1962
Curling i Storbritannien
Sport i Edinburgh
Sport i Falkirk
Kris Boyd

Kris Boyd (født 18. august 1983 i Irvine, Skotland) er en skotsk fodboldspiller, der spiller som angriber hos Kilmarnock i hjemlandet. Han har også tidligere repræsenteret blandt andet Rangers og Middlesbrough.

Boyd blev med Rangers F.C. skotsk mester i 2009 og 2010 og vandt i 2008 og 2009 den skotske pokalturnering og i 2008 og 2010 Liga Cuppen. Tre gange, i 2006, 2007 og 2009 er han desuden blevet topscorer i den skotske liga.

Landshold 
Boyd står (pr. april 2018) noteret for 18 kampe og syv scoringer for Skotlands landshold, som han debuterede for den 11. maj 2006 i et opgør mod Bulgarien. Kampen udviklede sig til en drømmedebut, hvor Boyd scorede to mål.

Titler 
Skotsk Premier League
 2009 og 2010 med Rangers F.C.

Skotsk FA Cup
 2008 og 2009 med Rangers F.C.

Skotsk Liga Cup
 2008 og 2010 med Rangers F.C.

Eksterne henvisninger 

Fodboldspillere fra Skotland
Fodboldspillere fra Kilmarnock F.C.
Fodboldspillere fra Rangers F.C.
Fodboldspillere fra Middlesbrough F.C.
Steven Naismith

Steven John Naismith (født 14. september 1986 i Irvine, Skotland) er en skotsk fodboldspiller, der spiller som angriber hos den Hearts i den hjemlige liga. Han har tidligere spillet mange år hos Rangers og Everton i England.

Naismith blev med Rangers F.C. skotsk mester i 2009, og vandt i 2008 desuden både landets pokalturnering og Liga Cup.

Landshold 
Naismith står april 2018 noteret for 45 optrædener og syv mål for Skotlands landshold, som faldt den 1. juni 2007 i et opgør mod Færøerne.

Titler 
Skotsk Premier League
 2009 med Rangers F.C.

Skotsk FA Cup
 2008 med Rangers F.C.

Skotsk Liga Cup
 2008 med Rangers F.C.

Eksterne henvisninger 

Fodboldspillere fra Skotland
Fodboldspillere fra Kilmarnock F.C.
Fodboldspillere fra Rangers F.C.
Fodboldspillere fra Everton F.C.
Scotch Cup 1963

Scotch Cup 1963 var den femte udgave af curlingturneringen Scotch Cup og blev afviklet i byen Perth i Skotland. Turneringen havde ligesom året før deltagelse af fire hold. Turneringen blev for femte år i træk vundet af Canada, der vandt fem af sine seks kampe i turneringen.

I dag betragter World Curling Federation Scotch Cup 1963 som det femte VM i curling for mænd.

Resultater

Kilder / eksterne henvisninger 
http://results.worldcurling.org/Championship.aspx?id=10 

1963
Sport i 1963
Curling i Storbritannien
Perth (Skotland)
Frejlev (Aalborg Kommune)

Frejlev ligger i Himmerland og er en satellitby til Aalborg med , beliggende i Frejlev Sogn 3 km vest for Aalborgs-sydlige byområde Skalborg og 10 km sydvest for Aalborg Centrum. Byen ligger i Region Nordjylland og hører til Aalborg Kommune.

Referencer 

Byer i Aalborg Kommune
Ministeriet for magi

Ministeriet for Magi er et ministerium for den magiske befolkning i Harry Potters univers. Det er en pendant til Statsministeriet. 

Ministeriet har foruden regulære ministerielle funktioner, der skal varetage den magiske verdens ve og vel, også til opgave at sørge for at almindelige mennesker (såkaldte mugglere) ikke bliver klar over eksistensen af den magiske verden, således at den internationale traktat om hemmeligholdelse – som alle verdens magiske samfund har underskrevet – overholdes. Derfor er der oprettet en lang række afdelinger, der på forskellig vis forsøger at hemmeligholde magi for mugglere. Derudover er der også afdelinger for mere almindelige ting, med undtagelse af, at det hele er magisk.

Ministeriet bliver første gang nævnt i Harry Potter og De Vises Sten, men optræder først i Fønixordenen.

Minister for Magi 
Første gang ministeriet optræder er Cornelius Fudge minister for magi, der er det højeste embede man kan bestride i ministeriet. Han afløses senere af Rufus Scrimgeour, da det viste sig at Voldemort var vendt tilbage, hvilket Fudge længe havde benægtet. Da Scrimgeour bliver dræbt, afløses han af Pius Ticknesse, som er under indflydelse af Imperius-forbandelsen. Efter Voldemorts fald bliver Kingo Sjækelbolt minister for magi.

Afdelingen for Misbrug af Mugglergenstande 
Afdelingen består af to personer, hvoraf den ene er Rons far Arthur Weasley. Deres kontor beskrives som værende på størrelse med et kosteskab. Deres arbejde består i at finde og konfiskere mugglergenstande, der har været udsat for magi og derefter (ved et uheld eller med vilje) har fundet vej til mugglernes verden. Dette omfatter alt fra aggressive skraldespande til toiletter, der skyller den forkerte vej.

Andre kontorer og departementer 
Af andre kontorer og afdelinger kan nævnes:
 Afdelingen for Magiske Spil og Sportsgrene
 Afdelingen for Magiske Katastrofer
 Afdelingen for Magisk Transport
 Afdelingen for Overvågning af Magiske Væsner
 Departementet for Magisk Lovgivning, der har lavet Troldmandsloven
 Kontoret for Uautoriseret brug af Magi
 Mysteriedepartementet
 Afdelingen for intermagiske kooperativer

Andre funktioner 
Højmagiratet, der er troldmændendes højesteret, har også til huse i ministeriet.

Aurorhovedkvarteret ligger ligeledes i ministeriet. Aurorne er universets politi, og både den lovgivende, udøvende og dømmende magt er således samlet i ministeret. Dette bryder med princippet om magtens tredeling.

Steder i Harry Potter-universet